Source: http://www.felszamolas.biz/FELSZAMOLASI-ELJARAS-1/FELSZAMOLASI-ELJARAS-1.php
Timestamp: 2017-08-17 03:49:07+00:00

Document:
A felszámolási eljárást az adós ellen indíthat, a hitelező a végelszámoló, a cégbíróság vagy a büntetőügyben eljáró bíróság. Az utóbbi két esetben a bíróság a felszámolást hivatalból rendeli el, fellebbezésnek nincs helye.
FELSZÁMOLÁSI ELJÁRÁS MEGINDÍTÁSA AZ ADÓS ÁLTAL Ha a felszámolási eljárás az adós kérelmére indul meg, akkor az adósnak a kérelemben be kell jelentenie a számláit vezető valamennyi pénzintézet nevét és az ott vezetett számlák számát.( a kérelem benyújtását követően nyitott számlaszámokat is). Felszámolási eljárás lefolytatását akkor lehet kérni, ha a csődeljárás lehetőségével nem kíván élni.
FELSZÁMOLÁSI ELJÁRÁS MEGINDÍTÁSA A HITELEZŐ ÁLTAL Ha a felszámolási eljárás megindítását a hitelező kéri, a kérelemben meg kell nevezni az adós tartozásának jogcímét, a lejárat időpontját és az adós fizetésképtelenségének indoklását. A bíróság a kérelem benyújtásáról haladéktalanul értesíti az adóst. Az adósnak nyilatkoznia kell a bíróságnak, hogy a kérelemben foglaltakat elfogadja-e. Elismerése esetén, kérhet haladékot, és be kell jelentenie a számláit vezető pénzintézetek nevét és az ott vezetett számlák számát (később nyitottakat is) továbbá koncesszió esetén tájékoztatnia kell a koncesszióba adót a felszámolási eljárás megindításáról. Ha nem nyilatkozik feltételezni kell, hogy fizetésképtelen.
VAGYONFELÜGYELŐ A FELSZÁMOLÁSI ELJÁRÁS MEGINDÍTÁSA ELŐTT A hitelező kezdeményezheti vagyonfelügyelő kirendelését a felszámolási eljárás megindítását megelőzően. A bíróság a kérelem elbírálása előtt az adóst meghallgathatja, és vagyonfelügyelőt rendelhet ki, ha a kérelem előterjesztője valószínűsíteni tudja, hogy a tartozás rendezése veszélyben van, és követelésének a létrejöttét, nagyságát és esedékessé válását okirattal bizonyítani tudja, és a törvényben meghatározott vagyonfelügyelői díjat megfizeti. A végzés fellebbezésre tekintet nélkül végrehajtható.
Ha az adós gazdálkodó szervezet, akkor vezetője a szervezet vagyonával csak az ideiglenes vagyonfelügyelő hozzájárulásával tehet jognyilatkozatot a felszámolási eljárás megindítását megelőzően. Az ideiglenes vagyonfelügyelő a tudomására jutott információkról csak a bíróságot tájékoztathatja. Köteles tájékoztatni a bíróságot minden adósi jognyilatkozatról, amely a hitelezők kijátszására irányul, vagy amely egy hitelezőt előnyben részesít. Az adós köteles a felszámolási eljárás során együttműködni az ideiglenes vagyonfelügyelővel. Ha az adós cég vezetői e kötelezettségüknek nem tesznek eleget, a vagyonfelügyelő kérelmére a bíróság soron kívül dönt a felszámolás elrendeléséről. A döntés attól függetlenül végrehajtható, hogy fellebbeztek-e vagy sem. A vagyonfelügyelő megbízatása addig tart, míg a felszámolás megkezdődik, vagy amíg meg nem szüntetik azt. Ha az adós megfelelő biztosítékot ad, akkor a vagyonfelügyelő megbízatása megszűnik. A hitelező csak alapos indokkal tagadhatja meg a biztosíték elfogadását. A vagyonfelügyelői díjat, ha a felszámolást lefolytatják az adósnak kell állnia, ellenkező esetben a hitelező kötelessége. Ha a hitelező alaptalanul kéri a vagyonfelügyelő kirendelését akkor az adós esetlegesen felmerülő káraiért is helytállni köteles. A vagyonfelügyelő a Ptk.-ban foglaltak szerint köteles helytállni az általa okozott károkért.
AZ ADÓS FIZETÉSKÉPTELENSÉGE A FELSZÁMOLÁSI ELJÁRÁS MEGINDÍTÁSA SORÁN Az adós fizetésképtelenségét a bíróság vizsgálja meg. Az adós kérelmére 30 napos határidőt engedélyezhet a tartozás kiegyenlítésére a felszámolási eljárás megindítása előtt. A tartozás kiegyenlítése nem minősül a tartozás elismerésének. Ebben az esetben még polgári peres eljárásban vissza lehet követelni a jogtalanul szerzett hasznot. Lehetőség van az eljárás szünetelésére is, ha azt az adós és a hitelezők együttesen kérelmezik. A bíróság az adós felszámolási eljárását akkor rendeli el, ha az adós fizetésképtelenségét megállapítja. A felszámolás kezdő időpontja az a nap amelyen a felszámolást elrendelő jogerős végzést közzétették.
A bíróság az adóst akkor nyilvánítja fizetésképtelennek és a indítja meg a felszámolási eljárást, ha az tartozását szerződésen alapuló nem vitatott vagy elismert tartozását a teljesítési idő lejártát követő 15 napon belül sem egyenlítette ki vagy nem vitatta, és az ezt követő hitelezői írásbeli fizetési felszólítására sem teljesítette. A fizetésképtelenség nem állapítható meg, ha a bíróság által a tartozás kiegyenlítésére engedélyezett határidő még nem telt el. Az adós fizetésképtelensége akkor is megállapítható, ha az adós vagy a végelszámoló úgy nyilatkozik, hogy az adós fizetésképtelen, vagy tartozását az esedékességkor nem tudta vagy előreláthatóan nem tudja kielégíteni. Ha az adós fizetésképtelenségét a bíróság nem tudja megállapítani, akkor az eljárást megszüntetik.
A bíróság végzésben jelöli ki a felszámolót a felszámolási eljárás elvégzésére. Felszámolónak a vagyonfelügyelő is kinevezhető. A felszámolást elrendelő jogerős végzés közzététele esetén a felszámoló díját az adós viseli. A felszámoló feladatai ellátása érdekében polgári jogi jogviszonyt létesíthet. A felszámolást elrendelő végzés ellen nincs helye felülvizsgálatnak.
A felszámolók névjegyzékébe törvényben meghatározott feltételek teljesülése esetén lehet felvételt nyerni. A felszámolói névjegyzékben fel kell tüntetni a felszámoló törvényben meghatározott adatait.
Egy szociális szövetkezetet hoztunk létre egy pályázat miatt. A pályázat nem nyert. Az alapító tagok nagyon szegény emberek, már az alapításhoz szükséges néhány ezer forint összeadása sem volt könnyű. Tevékenység soha nem volt. Vagyon nincs. Nem is csinált a szövetkezet tartozást. Viszont az APEH 270 ezer forintos büntetést küldött ki egy rosszul kitöltött nullás áfabevallás miatt, majd erre újabb és újabb késedelmi pótlékokat, büntetéseket pakolnak. Ügyvédre, könyvelőre, bírósági eljárásokra senkinek nincs pénze közülünk. Viszont mindenki fél, hogy majd elveszik a házát, a rokkantsági járadékát, vagy nem kap közmunkát. Nem tudjuk mit lehet tenni. Az alapítással kapcsolatban eljáró ügyvéd azt mondja, a felszámolás és/vagy csődeljárás súlyos tízezrekbe kerül. Nincs honnan előteremteni ezeket a pénzeket. Üres zsebekből lehetetlen. Mit lehet tenni?
Ki t6dna erdembeni segitseget ajánlani.
Válasz masa üzenetére.
....és peresze az ügyvezető sem tétlenkedik közben.
azt azért ne felejtsükk el, hogy a bírónak is elég sok dolga lehet, másrélszt a bíró csinál számtalan olyan dolgot, amit a felszámolási kérelmet benyújtó hitelező nem lát, pl: nyilatozatatja az adóst
Válasz jasu üzenetére. A 2 hónap még nem is rövid idő, több hónap is eltelhet mire bíró látja az aktát, akkor meg az az első lépése, hogy még hiánypótoltat, közben meg az ügyvezető kimenti a vagyont, ha korábban még nem tette meg :)

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság